Mitt Sena mill-Bini tal-faċċata tal-Knisja Parrokkjali ta' Stella Maris Bla' dubju ta' xejn nistgħu naqsmu l- parrokat tad-deheb(1884-1918) ta' Dun Franġisk Vinċenz Manchċ fuq żewġ binarji. Min-naħa nsibu l-lat spiritwali u hawn ma rridux ninsew li l-Kappillan Manchċ dak iż- żmien, jiġifieri għal 34 sena sħaħ, kien ir- Ragħaj Spiritwali ta' Tas-Sliema kollha, b'konfini li jwasslu mill-Imsida sa San Ġiljan. Filwaqt li kien jieħu ħsieb spiritwali tal- parruċċani tiegħu hu dejjem mexa bi prudenza u għalhekk kien maħbub ħafna. Żmien il-parrokat tiegħu kien ukoll meta Tas-Sliema bdiet iżżid sew fil-għadd tan- nies. Il-Knisja Parrokkjali ta' Stella Maris, għal dan il-għan, kienet għalhekk għadha kemm kabbret. Dun Manchċ, mgħejun ukoll mill- Prokuratur ta' dak iż-żmien ir-Rev. Dun Pawl Vella Mangion, ħaseb sabiex ikompli jsebbaħ id-Dar t'Alla b'diversi opri sbieħ. Kienu diversi l-opri ta' arti sagra li żżanżnu i żmienu u li għadna ngawduhom sal-lum. Insemmu biss, fost l-oħrajn il-Vara Titulari ta' Marija Kewkba tal-Baħar li nġiebet minn Pariġi fl-1891. Fl-1914 il-Kappillan Manche, bl-għajnuna ta' Mro. Ferdinando Camilleri, stinka kemm felaħ sabiex titwaqqaf is- Soċjetà Filarmonika Stella Maris. Intant fil-bidu tas-seklu l-ieħor, wara li kif rajna aktar qabel, il-Knisja ta' Stella Maris kienet tkabbret bejn l-1874 u l-1877, issa nħasset il-ħtieġa li jkollha faċċata ġdida kompluta b'żewġ kampnari. Dan għaliex il-faċċata oriġinali, minkejja li kellha portiku Kitba ta' Constantine Busuttil Il-faċċata tal-Knisja ta' Stella Maris li tlestiet mitt sena ilu. sabiħ imwieżen fuq erba' kolonni ma' kellhiex kampnari. Għal dan il-għan, bl-approvazzjoni tal-Kurja fil- bidu ta' l-1906 twaqqaf kumitat apposta l-ewwelnett sabiex jiġbor il-fondi meħtieġa u naturalment biex jassigura li dan il-proġett verament jitwettaq. Dan il-kumitat kellu bħala President Onorarju lil Markiż Alfredo Mattei LL.D. u kienu jiffurmaw parti minnu r-Rev.Kappillan Dun. Manche bħala President u bħala membri r-Rev. Saver Mifsud, ir-Rev. Dun Anton Manċhċ (ħu l-kappillan), Dr. Giuseppe Agius LL.D, is-Sur F. Pace Asciak, Is-Sur Carmelo Mifsud, is-Sur E. Vella, is-Sur Nikol Vassallo, is-Sur Giuseppe Gallo u s-Sur Il-Perit li tqabbad jagħmel id-disinn kien is-Sur Nikol Vassallo u x-xogħol ġie fdat f'idejn l-aħwa Mifsud minn San Ġiljan. Sa nofs Diċembru 1907 kienu nġabru 'l fuq minn 120 lira sterlina, sabiex sa nofs Awwissu tas-sena ta' wara kienu nġabru 'l fuq minn 200 sterlina. Somma sabiħa meta wieħed iqis id-dħul medju baxx ta' ħaddiem dak iż-żmien. Kif wieħed jista' jobsor, parti kbira minn din is-somma marret għand l-imgħallmin Mifsud għax-xogħol tagħhom. Spejjeż oħra kienu jinkludu xiri ta' ġir u siment. Tħallsu wkoll ta' xogħolhom il-mastrudaxxa Carmelo Vella għal żewġ bibien ta' l-injam ta' l-aħmar, Ġużeppi Micallef għall-iskrizzjoni fuq l-irħam, kif ukoll għal xogħol ieħor ta' skultura u żewġ gradi tal-ħadid flimkien ma' spejjeż żgħar oħra. Sadanittant ix-xogħol mexa kif ippjanat u ma damx ma' tlesta. Fil-fatt ix-xogħol kollu kien ntemm fil- ħin u l-faċċata l-ġdida ġiet imżanżna għall-Festa Titulari ta' l-1909 eżattament mitt sena ilu. Fil-għoli mal- faċċata, eżatt taħt il-frontispizju twaħħlet irħama bi skrizzjoni bil-Latin li maqlub għall-Malti taqra hekk — 'Dawk kollba li jsellmu lill-Beata Verġni Stella Maris tellgħu u sebbħu bl-offerti tagħhom il-faċċata tat- Tempju Tagħha fis-sena A.D. 1909. Fil-faċċata l-ġdida tpoġġew ukoll f'żewġ niċeċ l-istatwi maħduma fil-ġebla Maltija li jirrappreżentaw lill-Ommna Marija Addolorata u lil San Ġużepp. Dawn kienu nħaddmu mill-iskultur u statwarju Rabti mastru Antonio Busuttil fl-1875 u allura kienu diġà jsebbħu l-faċċata l-antika. B'hekk issa x- xogħol. kollu. tat- tkabbir tal-Knisja Parrokkjali ta' Stella Maris, mibdi fl-1874, kien mitmum sabiex b'hekk il-kampnari l- ġodda, fi żmien tmienja-u-għoxrin sena wara, setgħu jilqgħu fi ħdanhom is-sett melodjuz ta' ħames qniepen maħduma fil- Fonderija Bianchi ta' Varese. Fi tmiem it- Tieni Gwerra Dinjija, wara li sar ix-xogħol meħtieġ għat-tiswija mit-tifrik li sofriet il- Knisja, il-faċċata ġiet imsebbħa bi statwa tal- Qalb ta' Ġesu li tpoġġiet fuq il-bieb VU TTAMAT TAI AD 1 X prinċipali. Din l-istatwa xogħol sabiħ fl-irħam kienet ingħatat mill- Kappillan ta' dak iż-żmien ir-Rev. Dun Ġużepp Inguanez. Fl-1978 fuq wieħed mill-bibien tal-kampnari twaħħlet irħama kommemorattiva, bi skrizzjoni bil-Malti, li tfakkar f'għeluq l-ewwel mitt Sena mit-twaqqif tal-Parroċċa Matriċi ta' tas-Sliema. Dan kollu li rajna hu xhieda konkreta ta' kemm dawk li ġew qabilna qiemu d-Dar t'Alla u ħabbew b'sinċerità lil Ommna Marija Kewkba tal-Baħar. Ikun ta' għajb jekk ma nippruvawx nimitawhom u ngħaddu l-istess sentimenti lil ta' warajna. RIFERENŻI John Bisazza minn Leħen il-Parroċċa ta' Stella Maris Maurice Busietta — Tas-Sliema, Il-Knisja u l-Parroċċa ta' Stella Maris.